5.10.2022
SK
Úradný vestník Európskej únie
L 258/287
23.
berie na vedomie úsilie inštitútu o zabezpečenie nákladovo efektívneho a ekologického pracoviska; víta skutočnosť, že inštitút vymenoval úradníka pre ekológiu na zníženie vplyvu svojich činností na životné prostredie; nabáda inštitút, aby sa podelil o svoje problémy a poznatky získané v rámci siete agentúr EÚ; berie na vedomie zlepšenie inštitútu v oblasti oboznamovania verejnosti s výsledkami svojho výskumu a jej informovania v sociálnych médiách a iných informačných prostriedkoch;
24.
požaduje modernizáciu budov tak, aby spĺňali normy nulových emisií, najmä inštaláciou solárnych panelov na všetkých budovách patriacich inštitútu;
25.
pripomína dôležitosť zvýšenia digitalizácie inštitútu, pokiaľ ide o jeho vnútornú prevádzku a riadenie a dôležitosť urýchlenia digitalizácie postupov; zdôrazňuje, že inštitút musí byť v tejto súvislosti neustále aktívny s cieľom za každú cenu zabrániť digitálnej priepasti medzi agentúrami Únie; upozorňuje však na potrebu prijať všetky potrebné bezpečnostné opatrenia, aby sa predišlo akýmkoľvek rizikám pre online bezpečnosť spracúvaných informácií; vyzýva inštitút, aby urýchlene vypracoval svoju politiku kybernetickej bezpečnosti a bezodkladne ju predložil;
26.
pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 4. mája 2022 (5) o výkonnosti, finančnom riadení a kontrole agentúr.
(5) Prijaté texty, P9_TA(2022)0196.